आवश्यकता है विचार करने की कि स्त्रियों के प्रति हो रहे विभिन्न अपराधों का मूल कारण क्या है. क्यों समाज में आक्रोश और कठोर दंड व्यवस्था के होने पर भी बलात्कार और स्त्रियों के प्रति अपराधों में कोई कमी नहीं आ रही? क्यों लड़कियां घर के अन्दर या बाहर अपने आप को सुरक्षित महसूस नहीं करतीं? स्त्रियों के प्रति अपराधों में पुलिस और व्यवस्था की सतर्कता एवं त्वरित और कठोर न्याय व्यवस्था अपनी जगह ज़रूरी है, लेकिन केवल इनके भय से ही ये अपराध नहीं रोके जा सकते. आवश्यकता है आज हमारे समाज को स्त्रियों के प्रति अपनी सोच पर पुनर्विचार करने की.